War (album benda U2)
War je treći studijski album irskog rock sastava U2. Izdala ga je kuća Island Records 1983. Album se smatra U2-ovim prvim otvoreno političkim albumom, što zbog pjesama poput "Sunday Bloody Sunday" i "New Year's Day", što zbog naslova, koji je rezultat bendovog pogleda na svijet u to vrijeme; Bono je izjavio da je "rat, izgleda, bio motiv 1982."

U2 su snimali album od rujna/septembra do studenog/novembra 1982. u Windmill Lane studiju, po treći put zaredom sa Steveom Lillywhiteom kao producentom. Iako su se glavne teme njihovih prethodnih albuma Boy i October bile adolescencija, odnosno duhovnost, "War" se usredotočio na fizičke aspekte rata, kao i emocionalne posljedice. Glazbeno, album je grublji od prethodnih. Opisan je kao album u kojem je bend "pretvorio sam pacifizam u križarski rat."

War je bio komercijalni uspjeh, zbacivši Thriller Michaela Jacksona s vrha ljestvica i postavši U2-ov prvi album koji je dosegao prvo mjesto u Ujedinjenom Kraljevstvu. U SAD-u je došao do 12. mjesta i postao njihov prvi zlatno-certificirani album u toj zemlji. Iako su ga britanski kritičari loše primili, War je kasnije dobio pohvale. 2012. godine, album se našao na 223. mjestu najboljih albuma svih vremena po izboru časopisa Rolling Stone. Album je pratila War turneja do kraja 1983.

Popis kompozicija 

1993. godine, Mobile Fidelity Sound Lab je remasterirao album i izdao ga kao posebni zlatni CD. Ovo izdanje ima blago drugačija vremena trajanja: "Seconds" traje 3:22, čime je dodano 11.5 sekundi u break sekciji (koja počinje oko 2:03), dok "Like a Song…" traje 5:00, čime je produljen završetak sa 4:45.

Remasterirano izdanje iz 2008.
Nakon remasteriranog reizdanja albuma "The Joshua Tree" 2007., pojavile su se glasine da bi U2 izdali slično izdanje albuma "War", zajedno s albumima "Boy" i "October". To je potvrđeno na U2.com 9. travnja/aprila 2008. Remasterirani album je izdan 21. srpnja/jula 2008. u Ujedinjenom Kraljevstvu, a u SAD-u idući dan. Izašao je u tri različita formata:

Standardni format: jedan CD s remasteriranim zvukom i obnovljenim omotom. Uključuje knjižicu na 16 stranica s prethodno neobjavljenim fotografijama, cijelim tekstovima pjesama i novim napomenama Nialla Stokesa. Svih 10 pjesama je isto kao u prethodnom izdanju albuma.
Deluxe format: standardni CD (vidjeti gore) i bonus CD. Bonus CD sadrži B-strane, pjesme izvedene uživo i raritete. Uključuje i knjižicu na 32 stranice s prethodno neobjavljenim fotografijama, cijelim tekstovima pjesama, novim napomenama Nialla Stokesa i Edgeove napomene o bonus materijalu.
Vinilni format: remasterirani album na vinilnoj ploči od 180 grama s obnovljenim omotom.

Bonus CD

Osoblje 
U2
Bono – glavni vokal, dodatna gitara
The Edge – gitara, klavir, lap steel, prateći vokal, glavni vokal u pjesmi "Seconds," bas i gitara u pjesmi "40"
Adam Clayton – bas gitara, osim u pjesmi "40"
Larry Mullen, Jr. – bubnjevi

Dodatno osoblje
Kenny Fradley – truba u pjesmi "Red Light"
Steve Wickham – electrična violina u pjesmama "Sunday Bloody Sunday" i "Drowning Man"
The Coconuts: Cheryl Poirier, Adriana Kaegi, Taryn Hagey, Jessica Felton – prateći vokali u pjesmama "Like a Song…", "Red Light" i "Surrender"

Izvori 
Napomene

Vanjske poveznice 

War na U2.com

Albumi 1983.
Albumi benda U2